Hej Bolius


Indkørsel med permeabel belægning.


Jeg læste med interesse jeres artikel om permeable belægninger. Jeg bor på landet og tidligere ejer har etableret en temmelig stor indkørsel/gårdsplads - 300m2 og med nogen hældning visse steder - belagt blot med stabilgrus. Han havde store skovhuggerbiler og maskiner, der skulle parkeres. Jeg har en VW Polo der står mest i carport, hvilket betyder, at kørsel på belægningen er begrænset!


Jeg bemærker, at stabilgruset er ved at udviklet sig til en græsplæne nogle steder, og vildnis andre - der kommer meget godt flyvende i form af frø fra de omkringliggende marker! Stabilgruset 'bevæger' sig lidt rigeligt vel - jeg er regelmæssigt ude med skovlen for at fylde huller og hjulspor, et hårdt arbejde. Og så trænger der på nogle strækninger lidt fugt ind i kældervæggene. 


I jeres artikel læser jeg, at stabilgrus ikke er velegnet til vand (!), som der kommer en hel del af, at det mister sin bæreevne. 


Hvad er jeres anbefalinger - til en ændring og eventuel ny belægning, der størrelsen taget i betragtning, er både omkostnings-, klima- og vedligeholdelsesvenlig. 


Venlige hilsener


Hanne J


Hvordan opbygger jeg belægning i indkørsel, så den både er omkostnings-, klima- og vedligeholdelsesvenlig?
Hej Hanne J


En god og stærk holdbar grusbelægning kan opbygges på følgende måde:


 I bunden 15 cm. bundsikringsgrus.


 Der på 10-15 cm.mekanisk stabilt grus 


og til sidst 2-3 cm lerholdigt grus.


Hvis denne belægning udlægges og komprimeres er den stærk og god.


 

 Der vil undertiden komme ukrudt, som evt.skal fjernes manuelt 1 gang om ugen. 


Hvis det er større arealer kan en overrivning 1-2 gange om ugen med en mekanisk rive efter en fræser klare det. 


Denne overrivning stresser hele tiden ukrudtet som kan reduceres væsentligt.

